stanford-oval/wikipedia huggingface dataset:
Digimon
Anime > Elokuvat

Seitsemän ensimmäistä elokuvaa sijoittuvat neljään ensimmäiseen animesarjaan ja ovat myös ainoat Japanin ulkopuolella ilmestyneet elokuvat. Kolme ensimmäistä elokuvaa on myös tiivistetty Japanin ulkopuolella Digimon-elokuvaksi.
Digimon Adventure (Digimon-elokuvan ensimmäinen osa)
Digimon Adventure: Our War Game (Digimon-elokuvan toinen osa)
Digimon Adventure 02: Digimon Hurricane Touchdown/Supreme Evolution! The Golden Digimentals (Digimon-elokuvan kolmas osa)
Digimon Adventure 02: Diaboromon Strikes Back
Digimon Tamers: Battle of Adventurers
Digimon Tamers: Runaway Locomon
Digimon Frontier: Island of Lost Digimon
Digital Monster: X-Evolution
Digimon Savers the Movie: Ultimate Power! Activate Burst Mode!!
Toei Animation Festivalissa on esitetty myös kaksi tietokoneanimoitua lyhytelokuvaa Digimon Savers 3D: The Digital World in Imminent Danger! ja Digimon Adventure 3D: Digimon Grandprix!.
Anime > Elokuvat > Digimon Adventure tri.

Sarja sijoittuu kolme vuotta Digimon Zero Twon jälkeen. Ihmisten maailmaan ilmestyy salaperäiselle tartunnalle ilmestyneitä digimoneja aiheuttamaan tuhoa. Taichi Yagami ja muut Digimon Adventuresta tutut Valitut lapset tapaavat jälleen vanhat digimonkumppaninsa ja saavat tukea Japanin hallitukselta, Daisuken, Miyakon, Iorin ja Kenin hävittyä taistelun Alphamonia vastaan ja kadottua jälkiä jättämättä. Taichi ja muut tapaavat myös uuden Valitun lapsen nimeltä Meiko Mochizuki ja tämän kumppanin Meicoomonin, joista tulee heidän ystäviään. Mutta sitten Meicoomon paljastuu tartunnan aiheuttajaksi, jota Alphamon sekä Digimon-keisarin ja Gennain ulkomuotoja käyttänyt salaperäinen mies pyrkivät käyttämään hyväkseen mestarinsa Yggdrasilin toiveiden toteuttamista varten. Valittujen lasten hetkellinen neuvottomuus uhkaa jopa ajaa Homeostasiksen ja tämän palvelijan, Hackmonin, turvautumaan omiin keinoihinsa uhan pysäyttämiseksi. Sarjassa esiintyvät myös Daigo Nishijima ja Maki Himekawa, hallituksen työntekijät, jotka olivat nuorempina alkuperäisiä Valittuja lapsia ennen muita.
Digimon-animen 15-vuotistaipaleen kunniaksi Japanissa ilmoitettiin alkavan 2015 uusi animesarja, joka sijoittuu samaan jatkumoon Digimon Adventuren kanssa. Vanhemmat Valitut lapset tekevät esiintymisen tässä sarjassa lukio-opiskelijoina. 13. joulukuuta 2014 uuden sarjan virallinen nimi Digimon Adventure tri. paljastettiin uuden kuvan kera, jossa nyt ensimmäistä kertaa nähdään Valitut lapset uusissa ulkomuodoissaan. Toukokuussa 2015 ilmoitettiin, että sarja on muutettu kuusiosaiseksi elokuvasarjaksi, joka kuitenkin julkaistiin Crunchyrollissa ja Hulussa 26 jakson mittaisena animesarjana.
Reunion (jap. 再会, Saikai) (ensi-ilta 21. marraskuuta 2015)
Determination (jap. 決意, Ketsui) (ensi-ilta 12. maaliskuuta 2016)
Confession (jap. 告白, Kokuhaku) (ensi-ilta 24. syyskuuta 2016)
Loss (jap. 喪失, Sōshitsu) (ensi-ilta 25. helmikuuta 2017)
Coexistence (jap. 共生, Kyōsei) (ensi-ilta 30. syyskuuta 2017)
Future (jap. ぼくらの未来, Boku-ra no Minai) (ensi-ilta 5. toukokuuta 2018)
Anime > Elokuvat > Digimon Adventure: Last Evolution Kizuna

Elokuva sijoittuu viisi vuotta Digimon Adventure tri.:n jälkeen. Salaperäinen digimon nimeltä Eosmon vaivuttaa Valittuja lapsia ympäri maailmaa koomaan. Samalla Taichi Yagamin ja Yamato Ishidan Digiviceihin ilmestyy ilmiö, joka merkitsee, että heidän aikansa Valittuina lapsina on päättymässä. Elokuvassa esiintyvät myös entinen Valittu lapsi ja nykyinen apulaisprofessori Menoa Bellucci sekä hänen assistenttinsa Kyotaro Imura.
Digimon Adventure tri.:n päättymisen jälkeen Twitterissä julkistettiin, että uutta Digimon-projektia oltiin työstämässä. 29. heinäkuuta 2018 julkistettiin uusi elokuvaprojekti, jonka on tarkoitus juhlistaa alkuperäisen Digimon Adventuren 20-vuotistaivalta. Tuottaja Hiromi Seki, hahmosuunnittelija Katsuyoshi Nakatsuru ja digimonien suunnittelija Kenji Watanabe, jotka työstivät alkuperäistä sarjaa, palaavat elokuvan pariin. Ensimmäiset kuvat paljastivat Taichin ja Yamaton 22-vuotiaina, paljastaen elokuvan sijoittuvan viisi vuotta Digimon Adventure tri.:n jälkeen. Heinäkuussa 2019 elokuvan viralliseksi nimeksi paljastettiin Digimon Adventure: Last Evolution Kizuna. Elokuva sai ensi-iltansa Japanissa 21. helmikuuta 2020.
Anime > Elokuvat > Digimon Adventure 02: The Beginning

Elokuva sijoittuu kaksi vuotta Last Evolution Kizunan jälkeen. Daisuke Motomiya, Ken Ichijouji, Miyako Inoue, Iori Hida, Takeru Takaishi ja Hikari Yagami tapaavat Lui Ohwadan, pojan, jolta löytyy voimansa menettänyt Digivice ja joka väittää olevansa kaikkien aikojen ensimmäinen Valittu lapsi. Elokuvassa esiintyy myös digimon nimeltä Ukkomon, joka haluaa, että jokaisella ihmisellä maailmassa olisi oma digimonkumppaninsa.
1. elokuuta 2021 julkistettiin elokuvaprojekti, jonka on tarkoitus juhlistaa Digimon Zero Twon 20-vuotistaivalta. Elokuva toimisi Last Evolution Kizunan jatko-osana ja sijoittuisi kaksi vuotta sen tapahtumien jälkeen. Heinäkuussa 2022 elokuvan viralliseksi nimeksi paljastettiin Digimon Adventure 02: The Beginning. Elokuva sai ensi-iltansa Japanissa 27. lokakuuta 2023.
Anime > Esitys Suomessa

Digimonin kolmen ensimmäisen sarjan jälkiäänitys perustui suoraan alkuperäiseen japanilaiseen versioon englanninkielisen version sijaan. Digimon Adventuren näytöskerralla Digimonin dubbasi Nelosen silloinen vakioryhmä Agapio Racing Team. Sarjan suosion myötä jälkiäänityksen kritiikki johti dubbausyhtiön vaihtamiseen kauden puolessavälissä. Asialle valittiin muita piirrettyjä sarjoja aiemmin dubannut Tuotantotalo Werne, joka jo ennestään dubbasi Nelosella esimerkiksi Puuha-Peteä. Werne dubbasi Digimon Zero Twosta vain ensimmäiset 26 jaksoa ja loput näytettiin Suomessa tekstitettyinä. Digimon Tamers esitettiin Suomessa kokonaan Wernen dubbaamana. Myöhempiä Digimon-sarjoja ei ole kuitenkaan dubattu. Digimon Fusionin kaksi ensimmäistä tuotantokautta ovat olleet väliaikaisesti katsottavissa Suomessa tekstitettyinä Netflixin kautta.
Web novelit > Digimon Seekers

Ihmiset ovat vasta vähän aikaa sitten alkaneet tutkia Digimaailmaa. Tarina keskittyy kahteen hakkeriin: yksinäiseen antisankari Eiji Nagasumi (koodinimi Fang ja kumppanina Loogamon) sekä omankädenoikeutta harjoittavaan Leon Alexanderiin (koodinimi Judge ja kumppanina Pulsemon). He joutuvat keskelle Tokion metropolin poliisilaitoksen erikoisosaston, Digipoliisin, sekä sotilasdigimoneista koostuvan D-Brigaden pyrkimyksiä pysäyttää kyborgidigimonien käyttöä suosiva hakkeriryhmä Crack Team sekä legendaarisen hankkeri Tartaruksen johtama Sons of Chaos, joka suunnittelee maailmanlaajuista kyberterrori-iskua.
Digimon Seekers on Digimonin 25-vuotiastaipaleen kunniaksi tehty web novel, jota julkaistaan sekä japaniksi, mandariinikiinaksi että englanniksi. Sen julkaisu alkoi 3. huhtikuuta 2023. Web novelia on myös mainostettu YouTubeen julkaistuilla lyhytelokuvilla, jotka on jälkiäänitetty englanniksi, mutta tekstitetty japaniksi.
Manga

Digimon Adventure V-Tamer 01
Digimon Chronicle
Digimon Chronicle X
Digimon Next
Digimon D-Cyber
C’mon Digimon
Sarjakuva

Vuosien 2001-2005 välillä Suomessakin julkaistiin Digimon-sarjakuvalehteä. Sarjakuva perustuu Adventuren jaksoihin 1–13, Zero Twon jaksoihin 1–21 sekä Tamersin jaksoihin 1–25. Lehteä julkaisi Suomessa Egmont Kustannus kuudesti vuodessa.
Pelit

Digital Monster Ver. S: Digimon Tamers (vain Japanissa)
Digimon World (1999JP, 2000USA, 2001PAL)
Digital Monster Ver. WonderSwan (vain Japanissa)
Digimon World: Digital Card Battle (vain Japanissa)
Digimon Adventure: Anode Tamer (vain Japanissa)
Digimon Adventure: Cathode Tamer (vain Japanissa)
Digimon Adventure: Anode ja Cathode Tamer: Veedramon Version (väriversio joka yhdistää kaksi edeltävää peliä yhdeksi, Hong Kong yksinoikeusjulkaisu)
Digital Partner (vain Japanissa)
Pocket Digimon World (vain Japanissa)
Digimon World 2
Digimon Adventure 02: Tag Tamers (vain Japanissa)
Pocket Digimon World: Wind Battle Disc (vain Japanissa)
Digimon Adventure 02: D1 Tamers (vain Japanissa)
Pocket Digimon World: Cool & Nature Battle Disc (vain Japanissa)
Digimon Tamers: Pocket Culumon (vain Japanissa)
Digimon Tamers: Digimon Medley (vain Japanissa)
Digimon Park (vain Japanissa)
Digimon Typing (PC, vain Japanissa)
Digimon Tamers: Brave Tamer (vain Japanissa)
Digimon RPG
Digital Monster Card Game Ver. WonderSwan Color (vain Japanissa)
Digimon World 2003
Digimon World 4
Digimon Digital Card Battle (Japanissa peli tunnetaan nimellä Digital Card Arena)
Digimon Rumble Arena (julkaistu Japanissa nimellä Digimon Tamers: Battle Evolution)
Digimon Rumble Arena 2
Digimon Battle Spirit (Japanissa vain WonderSwan Color – käsikonsolille, nimellä Digimon Tamers: Battle Spirit)
Digimon Tamers: Battle Spirit Ver. 1.5 – päivitetty versio ensimmäisestä pelistä.
Digimon Battle Spirit 2 (Japanissa vain WonderSwan Color – käsikonsolille, nimellä Digimon Frontier: Battle Spirit)
Digimon Racing
Digimon World DS (2006)
Digimon World Data Squad (2007)
Digimon World: Dawn ja Dusk (2007)
Digimon World Championship (2008)
Digimon Story: Lost Evolution (2010JP)
Digimon Story: Super Xros Wars Red ja Blue (2011JP)
Digimon World Re:Digitize (2012JP )
Digimon World Re:Digitize Decode, aikaisemman Digimon -pelin Nintendo 3DS versio (2013JP)
Digimon Adventure (PSP) (2013JP)
Digimon All-Star Rumble (2014)
Digimon Story: Cyber Sleuth (2015JP , 2016WW )
Digimon Story: Cyber Sleuth Hacker’s Memory (2017JP, 2018WW)
Digimon World: Next Order (2016PS Vita, 2017PS4 WW)
Digimon Links (2016, 2018WW)
Digimon ReArise (2018JP)
Digimon Survive (2022)
Nimetön Digimon Story -peli (ilmestymisaikaa ei vielä julkistettu)
Jaksoluettelot

Luettelo televisiosarjan Digimon Adventure jaksoista
Luettelo televisiosarjan Digimon Zero Two jaksoista
Luettelo televisiosarjan Digimon Tamers jaksoista
Luettelo televisiosarjan Digimon Adventure (2020) jaksoista
Aiheesta muualla

Kuvia tai muita tiedostoja aiheesta Digimon Wikimedia Commonsissa
Alkuperäinen Digital Monster -taskupeli
Lehtomäki

| Lehtomäki |
| --- | --- |
 Lehtomäen alikulkutunneli
 Kaupungin kartta, jossa Lehtomäki korostettuna.
Kaupunki:  Kouvola
Suuralue:  Keskusta (Kouvola)
Kaupunginosa nro:  7
Tilastoalue nro:  7
Pinta-ala:  6,3 km² 
Väkiluku:  5 176  (2015)
Osa-alueet:  Lehtomäki  Ravikylä  Ravilehto  Utumäki
Postinumerot:  45160 Kouvola  45100 Kouvola
Naapurikaupunginosat:  Kangas  Käpylä  Tornionmäki  Tykkimäki  Korjala  Kymintehdas (Kuusankoski)  Jokela (Valkeala)
Lehtomäki on Kouvolan kaupunginosa ja tilastoalue Kouvolan keskustan suuralueen pohjoisosassa. Se rajoittuu etelässä Viitakumpuun, lännessä Ravikylään, pohjoisessa Valkealan suuralueen Jokelaan ja idässä valtatiehen 15. Lehtomäen tilastoalueeseen kuuluu myös Ravikylän ja Kurvin alueet.
Historia

Sotien jälkeinen nopea kaupungistuminen ja väestönkasvu aiheuttivat silloiselle Kouvolan kauppalalle tarpeen kaavoittaa pikavauhtia uusia asuinalueita. Tuohon aikaan pinta-alaltaan erittäin pieni Kouvola ei löytänyt tarkoitukseen sopivia alueita omien rajojensa sisältä, joten se joutui turvautumaan alueliitoksiin naapurikunnista, pääasiassa Valkealasta. Nykyisen Lehtomäen naapurikaupunginosa Ravikylä liitettiin Valkealasta osaksi Kouvolaa vuonna 1956 ja Lehtomäki itsessään vasta 1975. Kuntaraja kulki näiden vuosilukujen välillä "Kuolemankurvina" tunnetussa Kuusaanlammentien ja Ravikadun risteyksessä, josta nykyinen Kurvin asuinalue on saanut nimensä.
Uuden kaupunginosan infrastruktuurin rakennustyöt alkoivat alueliitosta seuranneena vuonna, ensimmäisten kerrostalojen valmistuessa Salmentöyryntien alkupäähän vuonna 1978. Lehtomäenkadun kaakkoisosan valmistuminen vasta vuonna 1983 loi tieyhteyden Lehtomäestä Viitakumpuun ja Tornionmäkeen. Kustannustehokkaiden asumismahdollisuuksien takaamiseksi kaupunki rakensi Lehtomäkeen pääasiassa korkeita pistetaloja 1980-luvun loppuun saakka.
Lehtomäen maine on kärsinyt siitä, että väestön sosioekonominen asema aiheutti epäjärjestystä ja levottomuuksia useiden vuosikymmenien ajan.[lähde? ]
2000-vuosikymmenen lopusta lähtien kaupunki on pyrkinyt hankkiutumaan eroon omistamistaan pistetaloista, joita on viime vuosina purkuaikeiden peruunnuttua siirretty yksityiseen omistukseen. Kovan rahan asuntojen määrän kasvaessa ja asumisen laadun kohentuessa yleisen rauhattomuuden väitetään vähentyneen; tästä kertovat myös rakentamisen painopisteen siirtyminen pääasiassa rivi- ja luhtitaloihin sekä niin kutsutun Ravilehdon asuinalueen rakentaminen, jossa on muusta Lehtomäestä poiketen ainoastaan omakotitaloja.
Nykytila > Asemakaava ja kulkuyhteydet

Kaupunginosan kadut on nimetty valtaosin kalojen ja kalastusvälineiden mukaan. Lehtomäen asemakaava pohjautuu kaarena sen ympärillä kulkevaan Lehtomäenkatuun (puhekielessä usein kehätie), josta kaikki sivukadut haarautuvat. Lehtomäenkatu on vapaa kevyestä liikenteestä, joka on ohjattu kadun pohjoispuolella erilliselle Lehtomäenraitille ja eteläpuolella Suursuonraitille. Kouvolan keskustaan on alueelta monia kulkuyhteyksiä: paikasta riippuen keskustaan kuljetaan autolla joko Tornionmäen tai Ravikylän kautta, kevyen liikenteen käyttäjien suosiessa maaston tasaisuuden vuoksi Pikku-Palomäen kautta kulkevaa Sammonkatua.
Kouvolan bussien yksisuuntainen ympyrälinja 11 saapuu Viitakummusta ja kulkee Lehtomäenkatua länteen. Kuusaanlammentietä ajava linja 5, Ahlmanintietä ajava linja 9 ja linjan 2 Ravikylässä pysähtyvät vuorot täydentävät joukkoliikenteen palvelua tarjoten samalla lehtomäkeläisille vaihdottomat yhteydet Valkealan, Kuusankosken ja Jaalan suuntien kohteisiin, kuten Vekaranjärven varuskuntaan, Pohjois-Kymen sairaalaan ja Verlan maailmanperintökohteeseen. Kouvolan bussien palvelulinja P4 hakee matkustajan tarvittaessa kotiovelta.
Nykytila > Palvelut

Kaupunginosan maantieteellisessä keskipisteessä, Madekujan molemmin puolin, sijaitsee S-marketin, R-kioskin, anniskeluravintolan, pizzerian ja kampaamon muodostama pieni ostoskeskus. Kaupparakennusten välissä on palvelukeskittymä Lehdokki, jonka tiloissa toimivat kaupunkiolohuone Lukulehto, seurakuntakoti, neuvola sekä nuorisotalo kunto- ja liikuntasaleineen. Muualta Lehtomäestä löytyvät asukastupa, kirpputori ja yksityinen eläinlääkäriasema.
Kaupunginosa on kärsinyt palvelurakenteen muutoksesta koko 2000-luvun ajan. Tänä aikana sieltä on lakkautettu K-Supermarket, Valintatalo,Spar, monta kioskia sekä kirjasto, monet näistä paikallisten närkästykseksi. Kirjaston lakkauttamisen ohella Kouvolan kaupunkia on kritisoitu joukkoliikenteen vähäisestä vuorotarjonnasta, joka asukkaiden mielestä rajoittaa töihin ja harrastuksiin kulkemista. Paikalliset kaupunginosayhdistykset ovat ottaneet tavoitteekseen herättää keskustelua palveluiden surkastumisesta.
Lehtomäen päiväkodit sijaitsevat Utunmäentiellä ja Suursuolla, näistä ensin mainittu järjestää myös esiopetusta Lehdokin tiloissa. Kuovin perhepuisto tarjoaa ohjattua toimintaa lapsiperheille. Lähin ala-aste Lehtomäestä katsottuna on Mansikka-aholla noin kahden kilometrin matkan päässä. Lähin yläaste ja lukio, Urheilupuiston koulu ja Kouvolan Lyseon lukio, ovat puolestaan keskustassa noin kolmen kilometrin päässä.
Nykytila > Liikunta ja luonto

Suursuon urheilukeskukseen asennettiin vuonna 2009 lämmitetty tekonurmi katsomoineen ja pukukoppeineen. Jalkapallon Kakkosessa pelaava Kouvolan Susien edustusjoukkue pelaa osan kotiotteluistaan Suursuolla. Urheilukeskuksessa on myös valaistu jääkiekkokaukalo, kolme hiekkapohjaista tenniskenttää, skeittiramppeja sekä ratsastuskeskus. Kouvolan kaupungin ylläpitämät Lautaron ja Paaskosken valaistut hiihtoladut kulkevat osittain Lehtomäen alueella, kesäisin ne palvelevat kuntoratoina. Lehtomäen läheisyydessä, Käyrälammella, on 18-väyläinen frisbeegolfrata.
Lehtomäki on vähävesistöisyydestä tunnetun suuralueensa kaupunginosista vesistörikkain, sillä se sijaitsee Kymijokeen kuuluvan Kuusaanlammen ja uimarannastaan tunnetun Käyrälammen välissä. Näiden lisäksi alueen pohjoisosassa on kaksi lampea: suurempi Kalalampi ja pienempi Tyttilampi. Kalalammen ympärille on rakennettu pitkospuut ja nuotiopaikallisen hiekkarannan yhteyteen laituri, jota useat lähialueen asukkaat käyttävät uimapaikkanaan.
Lehtomäki populäärikulttuurissa

Kivesveto Go Gon kappale Min koti, sin koti kertoo tarinan kahden lähiönuoren, lehtomäkeläisen ja eskolanmäkeläisen, rakastumisesta: "Min koti Lehtomäki, sin koti Eskolanmäki / varamutterissa rakastuttiin..."
Viikatteen laulussa Mies, joka nolasi Kouvolan viitataan kaupunginosan synkkään menneisyyteen: "Kalalampi, Korian silta ja Lehtomäki; kun juoman ja vallan yhdistää vain väki."
Ash Ketchum

| Ash Ketchum |
| --- | --- |
 Ash Ketchum Pokémon: Matkat -sarjassa
Ensi- esiintyminen:  TV: Minä valitsen sinut! (ep. 1)
Viimeinen esiintyminen:  TV: Sateenkaari ja Pokémonmestari! (ep. 1232)
Henkilötiedot
Ammatti:  Pokémon-kouluttaja
Suhteet
Vanhemmat:  Delia Ketchum (äiti) Tuntematon isä
Infobox OKNimi-testi OK: 
Ash Ketchum (jap. サトシ, Satoshi) on Pokémon-animen 25 ensimmäisen tuotantokauden päähenkilö, joka perustuu ensimmäisten Pokémon-pelien pelattavaan hahmoon Rediin. Usein Rediä kutsutaan virheellisesti Ashiksi. Ashin tavoite on tulla pokémon-mestariksi.
Ashin alkuperäinen ääninäyttelijä animessa on Rica Matsumoto. Englanninkielisenä äänenä kausien 1–8 ajan on toiminut Veronica Taylor ja kaudesta 9 alkaen Sarah Natochenny. Suomenkielisenä äänenä kausilla 1 ja 3 (sekä elokuvissa 1–4) on toiminut Sari Ann Moilanen ja kaudesta 4 sekä elokuvasta 10 alkaen Hanna Leino.
Ashia on pidetty yhtenä japanilaisen popkulttuurin merkittävimmistä hahmoista, mutta hän on kuitenkin jäänyt Pokémon-tuotesarjassa sen maskottina toimivan Pikachun (joka oli animessa Ashin ensimmäinen pokémon) varjoon. Hahmoa on kuitenkin kritisoitu siitä, että tämä elää aikajanassa, jossa hahmot eivät vanhene, sekä kyvyttömyydestään voittaa ainuttakaan pokémon-liigaa ennen sarjan 22. tuotantokautta.
Esiintymiset > Manga

Animesarjaan perustuvassa The Electric Tale of Pikachu -mangassa Ashin hahmo muistuttaa pitkälti piirrossarjan vastinettaan, mutta on monia erojakin. Esimerkiksi kun Ash ei animessa osoita juurikaan kiinnostusta vastakkaista sukupuolta kohtaan, mangassa hän on todella ihastunut Garyn sisareen, May Oakiin.
Aiheesta muualla

Ash Ketchum - Bulbapedia (englanniksi)
Ash Ketchum - Serebii.net (englanniksi)
Pokémon-animen hahmoja
| --- | --- |
 Päähenkilöt: : Ash Ketchum | Brock | Misty | Tracey Sketchit | May | Max | Dawn | Iris | Cilan | Serena | Clemont | Bonnie | Lana | Kiawe | Lillie | Sophocles | Mallow | Goh | Chloe | Liko | Roy | Dot / Nidothing
Vastustajat:: Gary Oak | Ritchie | Harrison | Drew | Harley | Morrison | Tyson | Solidad | Paul | Zoey | Nando | Kenny | Conway | Barry | Ursula | Trip | Bianca | Burgundy | Stephan | Georgia | Miette | Shauna | Tierno | Trevor | Sawyer | Alain | Hau | Gladion | Leon | Bea | Horace
Vihollisryhmät:: Rakettiryhmä | Magmaryhmä | Aquaryhmä | Galactic-tiimi | Plasmaryhmä | Ryhmä Flare | Kalloryhmä | Macro Cosmos | Huutoryhmä | Etsijät
Professorit:: Professori Oak | Professori Ivy | Professori Elm | Professori Birch | Professori Rowan | Professori Carolina | Professori Juniper | Professori Sycamore | Professori Kukui | Professori Burnet | Professori Cerise | Professori Magnolia | Professori Amaranth | Friede
Pokémon-liiga:: Salijohtajat (Kanto | Orange-saaristo | Johto | Hoenn | Sinnoh | Unova | Kalos | Galar | Paldea) | Alolan kahunat | mestarit ja eliittineloset
Ottelurintama:: Rintamapäälliköt (Kanto ja Hoenn | Johto ja Sinnoh)
Muut järjestöt:: Aether-säätiö
HSDPA

HSDPA (lyhenne sanoista High-Speed Downlink Packet Access) on matkaviestinten yhteyskäytäntö, joka nopeuttaa UMTS-pohjaista 3G-matkapuhelinverkkoa. Nopeutus koskee pääasiassa vain liikennettä verkosta päätelaitteelle. Käytetty nopeus on yleensä 3,6 Mbit/s, 7,2 Mbit/s, 14,4 Mbit/s tai 21 Mbit/s. Käytännössä tiedonsiirtonopeus jää usein huomattavasti alle näiden lukujen. Nopeuteen vaikuttavat käytetyt päätelaitteet ja yhteyden laatu. HSDPA vaatii toimiakseen sitä tukevan päätelaitteen.
Standardia ollaan päivittämässä. HSPA+ -standardi (Evolved HSPA) tukee nopeutta 42 Mbit/s ja enemmänkin. Markkinointisyistä eräät operaattorit ryhtyivät kutsumaan 42 Mbit/s nopeuteen yltävää tekniikkaa 4G:ksi, vaikka se tarkkaan ottaen oli yhä edellistä sukupolvea.
HSDPA:n levinneisyys

Maaliskuussa 2008 HSDPA oli käytössä 92 maassa, 220 eri verkossa. Palvelua tukevia päätelaitteita alettiin saada yleisemmin vasta vuonna 2007, 2010-luvun puolivälissä pääsääntöisesti kaikki uudet puhelimet tukevat sitä.
HSDPA Suomessa

Elisa Oyj otti vuonna 2005 käyttöönsä HSDPA-tekniikan maksimissaan 2 Mbit/s –nopeudella. Nyt suuri osa 3G-verkosta tukee jopa 42 Mbit/s-siirtonopeuksia (Dual Carrier).
DNA avasi oman HSDPA-verkkonsa 1. helmikuuta 2007, ja se toimii nykyään maksiminopeudella jopa 42 Mbit/s (Dual Carrier) osassa tukiasemia.
TeliaSonera Finland avasi oman HSDPA-verkkonsa huhtikuussa 2007, ja se toimii nykyään maksiminopeudella jopa 42 Mbit/s. Osa tukiasemista ovat varustettuja Dual Carrier -tekniikalla.
Tällä hetkellä 3G-verkon maksiminopeus operaattoreilla on 21 Mbit/s, mutta osassa tukiasemia on käytössä kuitenkin vain 14,4 Mbit/s-tekniikkaa. Dual Carrier -verkossa 3G-nopeus välittyy asiakkaalle tuplana ollen näin jopa 42 Mbit/s. DC-verkko vaatii sopivan päätelaitteen ja usein liittymänkin, jotta nopeudesta pystyy hyötymään. Toistaiseksi Dual Carrier on käytössä vain taajamissa käytettävässä, 2 100 MHz taajuudella toimivissa verkoissa.
Nopeuden tyypillinen vaihteluväli on operaattoreiden verkoissa monesti ilmoitettua alhaisempi, ja teoreettinen maksiminopeus on saavutettavissa ainoastaan silloin kun ao. tukiaseman solussa on kiinni vain yksi päätelaite.  Nopeuteen vaikuttavat muun muassa sää, verkossa olevat samanaikaiset käyttäjät, esteet käyttöpaikan ja tukiaseman välillä, puhelimen tai nettitikun ominaisuudet sekä esimerkiksi talon rakenne unohtamatta sitä että puhe on aina dataa edellä tukiasemissa. Joskus nopeus myös riippuu ostetusta 3G-paketista. Esimerkiksi 1M-nopeusluokan paketilla ei luonnollisesti pääse maksettua nopeusluokkaa suuremmalle tasolle. Korkein saatavilla oleva nopeus kannattaakin varmistaa siksi operaattorilta. Yleisesti kannattaa aloittaa aina hitaammasta nopeusluokasta, koska se on yleensä myös varmin saavuttaa.
Tukiasema hidastaa mobiililaajakaistan vauhtia, jos alueella on hetkellisesti paljon puhelimessa puhujia. Taatakseen sujuvan puhelaadun ruuhkatilanteissa tukiasema pudottaa mobiililaajakaistan nopeutta jopa minimiin. Tällä taataan puhelinyhteyksien ongelmaton toiminta. Mobiililaajakaista onkin jossain tilanteessa huono vaihtoehto ainoaksi nettiyhteydeksi, koska toimivuus riippuu niin monesta asiasta eivätkä operaattorit voi taata mitään tiettyä nopeutta. Siellä missä tietyn tukiaseman alueella ei ole paljon käyttäjiä mobiiliverkko on hyvä kilpailija vaikkapa kiinteälle ADSL-verkolle. Joillekin mobiili on jopa ainoa tapa saada netti kotiinsa, esimerkiksi syrjäseuduilla ei aina ole kiinteää nettiyhteyttä. Seuraavan sukupolven 4G-verkko on jo osin poistanut monia näistä vanhempien verkkojen ongelmista, erityisesti kaupunkien keskustoissa. Verkkojen kattavuudessa niin 2G- kuin 3G-muodossa on operaattorikohtaisia eroja ja Suomessa on paikkoja, missä ei ole lainkaan kuuluvuutta.
Tekniikka

HSDPA:n käyttämä modulaatio eri nopeuksilla selviää seuraavasta taulukosta. Näistä vain aiemmin mainitut nopeudet ovat vakiintuneet käyttöön.
| Kategoria | HS-DSCH -koodien lkm | Modulaatio | Maks>  tiedonsiirtonopeus [Mbit/s] |
| --- | --- | --- | --- |
| 1 | 5 | QPSK ja 16-QAM | 1,2 |
| 2 | 5 | QPSK ja 16-QAM | 1,2 |
| 3 | 5 | QPSK ja 16-QAM | 1.8 |
| 4 | 5 | QPSK ja 16-QAM | 1,8 |
| 5 | 5 | QPSK ja 16-QAM | 3,6 |
| 6 | 5 | QPSK ja 16-QAM | 3,6 |
| 7 | 10 | QPSK ja 16-QAM | 7,3 |
| 8 | 10 | QPSK ja 16-QAM | 7,3 |
| 9 | 15 | QPSK ja 16-QAM | 10,2 |
| 10 | 15 | QPSK ja 16-QAM | 14,4 |
| 11 | 5 | vain QPSK | 0,9 |
| 12 | 5 | vain QPSK | 1,8 |
USB-porttiin liitettävä HSDPA-modeemi.